'%fti KOMMISSIONEN HOR Ut EUROPÆISKE f-ÆLLESSKABER 
Bruxelles, den 25.03.1996 
KOM(9b) 122 endelig udg. 
Forslag til 
RÅDETS FORORDNING (EF) 
om indførelse af en endelig antidumpingtold på importen af 
visse magnetplader (3,5" disketter) med oprindelse i 
Amerikas Forenede Stater, Mexico og Malaysia 
M (forelagt af Kommissionen) 

BEGRUNDELSE 
1. Ved forordning (EØF) nr. 2426/95 af 14. oktober 19951 indførte Kommissionen 
en midlertidig antidumpingtold på importen af visse magnetplader (3,5" disketter) 
med oprindelse i Amerikas Forenede Stater, Mexico og Malaysia. 
2. Efter vedtagelsen af de midlertidige antidumpingforanstaltninger blev 
interesserede parter, der anmodede herom, hørt af Kommissionen, og de 
tilkendegav skriftligt deres synspunkter. På anmodning underrettedes parterne om 
de vigtigste kendsgerninger og betragtninger, på grundlag af hvilke det var 
hensigten at anbefale indførelse af endelig antidumpingtold og endelig 
opkrævning af de beløb, for hvilke der var stillet sikkerhed i form af midlertidig 
antidumpingtold. Parterne indrømmedes også en frist, inden for hvilken de kunne 
fremsætte bemærkninger efter ovennævnte underretning. 
3. Der blev taget stilling til parternes mundtlige og skriftlige bemærkninger, og 
Kommissionens undersøgelsesresultater ændredes om fornødent for at tage 
hensyn hertil. 
4. Det fremgik af den endelige fastlæggelse af de faktiske forhold, at der fandt 
dumping sted for så vidt angik eksportørerne i Malaysia og de ikke-
samarbejdsvilige eksportører i Amerikas Forenede Stater og Mexico, og at dette 
forårsagede skade for den pågældende erhvervsgren i Fællesskabet, hvilket 
navnlig sås i form af pristryk og deraf følgende manglende rentabilitet. 
EFT nr. L 249 at 17.10.1995, s. 3. 
5. Under disse omstændigheder finder Kommissionen, at det er i Fællesskabets 
interesse at vedtage endelige antidumpingforanstaltninger med det sigte at 
afhjælpe den pågældende dumpingimports skadelige virkninger. Kommissionen 
foreslår derfor i overensstemmelse med artikel 9 i Rådets forordning (EF) nr. 
3283/942 og efterhøring af Det Rådgivende Udvalg, at der indføres endelig 
antidumpingtold på importen af visse magnetplader (3,5" disketter) med 
oprindelse i Amerikas Forenede Stater, Mexico og Malaysia. 
6. I betragtning af de dumpingmargener, der er fastlagt, og den væsentlige skade, der 
er påført EF-erhvervsgrenen, foreslås det endvidere, at de beløb, for hvilke der er 
stillet sikkerhed i form af midlertidig antidumpingtold, opkræves endeligt med en 
sats svarende til den endelig antidumpingtold. 
EFT nr.L 349 AF 31.12.1994, S. 1. 
RÅDETS FORORDNING (EF) NR. 
af 
om indførelse af en endelig antidumpingtold på importen af 
visse magnetplader (3,5" disketter) med oprindelse i 
Amerikas Forenede Stater, Mexico og Malaysia 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 3283/94 af 22. december 1994 om 
beskyttelse mod dumpingimport fra lande, der ikke er medlemmer af Det Europæiske 
Fællesskab3, senest ændret ved forordning (EF) nr. 1251/954, særlig artikel 9, 
under henvisning til forslag fra Kommissionen forelagt efter konsultation i Det 
Rådgivende Udvalg, og 
ud fra følgende betragtninger: 
3 EFT nr.L 349 af 31.12.1994, s. 1. 
4 EFTnr. L 122 af 2.6.1995, s. 1. 
A. midlertidige foranstaltninger 
(1) Ved forordning (EØF) nr. 2426/955, i det følgende benævnt "forordningen om 
midlertidig told", indførte Kommissionen en midlertidig antidumpingtold på 
importen til Fællesskabet af visse magnetplader (i det følgende benævnt '3,5" 
disketter') med oprindelse i Amerikas Forenede Stater, Mexico og Malaysia og 
henhørende under KN-kode ex 8523 20 90. 
B. Efterfølgende procedure 
(2) Efter indførelsen af den midlertidige antidumpingtold blev en samarbejdsvillig 
malaysisk producent og et selskab, der havde produktion både i Amerikas 
Forenede Stater og Mexico, og som udtrykkeligt havde meddelt Kommissionen, 
at det ikke havde til hensigt at deltage i proceduren, hørt af Kommissionen. Begge 
parter tilkendegav også skriftligt deres synspunkter vedrørende 
undersøgelsesresultaterne. 
(3) På anmodning blev parterne underrettet om de vigtigste kendsgerninger og 
betragtninger, på grundlag af hvilke det var hensigten at anbefale indførelse af 
endelig told og endelig opkrævning af de beløb, for hvilke der var stillet 
sikkerhed i form af midlertidig antidumpingtold. Parterne indrømmedes også en 
rimelig frist, inden for hvilken de kunne fremsætte bemærkninger efter 
meddelelsen af ovennævnte oplysninger. 
(4) Som følge af omfanget og den indviklede karakter af de undersøgte data kunne 
undersøgelsen ikke afsluttes inden for den frist, der er fastsat i artikel 6, stk. 9, i 
forordning (EF) nr. 3283/94, i det følgende benævnt "grundforordningen". 
EFT nr. L 249 af 17.10.1995, s. 3. 
C. Den af undersøgelsen omfattede vare og samme vare 
(5) Da der ikke er fremført yderligere argumenter vedrørende den af undersøgelsen 
omfattede vare og samme vare, bekræftes de undersøgelsesresultater, der er 
omhandlet i betragtning 8 - 12 i forordningen om midlertidig told. 
D. Dumping 
(6) Med henblik på den endelige fastlæggelse af de faktiske omstændigheder 
fastsattes dumpingmargenen på grundlag af de samme metoder, som benyttedes 
ved den foreløbige fastlæggelse af dumpingmargenen. Beregningerne af 
dumpingmargenerne ændredes kun for at tage hensyn til kontorfejl eller tekniske 
ændringer, idet parterne ikke fremlagde nye kendsgerninger og argumenter 
vedrørende nævnte metoder. 
(7) På baggrund af ovenstående bekræftes de undersøgelsesresultater, der er 
omhandlet i betragtning 14 - 20 i forordningen om midlertidig told med de 
fornødne ændringer. 
Dumpingmargener 
(a) Samarbejdsvillige producenter 
(8) For så vidt angår de samarbejdsvillige producenter i Amerikas Forenede Stater og 
Mexico bekræftes de undersøgelsesresultater, der er omhandlet i betragtning 21 i 
forordningen om midlertidig told. 
(9) På grundlag af de tekniske ændringer af beregningerne af den normale værdi og 
eksportprisen for en samarbejdsvillig producent i Malaysia udgjorde de endelige 
dumpingmargener, som Kommissionen beregnede, udtrykt i procent af prisen, frit 
Fællesskabets grænse, for hver af de berørte selskaber: 
- Mega High Tech 31,8% 
- Diskcomp 46,4% 
(b) Ikke-samarbejdsvillige producenter 
(10) Da der ikke fremførtes bemærkninger, bekræftes de undersøgelsesresultater, der 
er omhandlet i betragtning 23 og 24 i forordningen om midlertidig told. 
E. Erhvervsgren i Fællesskabet 
(11) Der blev ikke fremført nye argumenter vedrørende definitionen af "erhvervsgren i 
Fællesskabet". De undersøgelsesresultater, der er omhandlet i betragtning 25 - 28 
i forordningen om midlertidig told bekræftes derfor. 
F.Skade 
1. Priserne på dumpingvarerne 
(12) Den producent i Amerikas Forenede Stater og Mexico, der er nævnt i betragtning 
2, gjorde indsigelse mod brugen af EUROSTAT-data som et faktisk bevis for, at 
der for ikke-samarbejdsvillige selskaber var tale om prisunderbud, og der anførtes 
to grunde herfor. For det første måtte den pågældende producents eventuelle 
underbud have været ubetydelige, eftersom han anvendte samme 
distributionssystem på EF-markedet som de amerikanske og mexicanske 
producenter, der medvirkede i undersøgelsen. For det andet påpeges det, at 
eftersom den KN-kode, der ligger til grund for indsamlingen af EUROSTAT-
tallene for 3,5" disketter, er en position, der omfatter mere end den pågældende 
vare, er det sandsynligt, at vurderinger på grundlag af disse tal bliver ukorrekte. 
Disse påstande kan ikke godtages. 
På baggrund af denne producents udtrykkelige beslutning om ikke at deltage i 
proceduren, er påstanden om, at prisunderbud fra den pågældendes side også ville 
være ubetydelige ikke dokumenteret og kan følgelig ikke betragtes som andet og 
mere end en påstand. 
Hvad angår den anden indvending er det fællesskabsinstitutionernes faste praksis 
at anvende EUROSTAT-data som de mest pålidelige oplysninger, der foreligger 
om importerede mængder og importpriser, når der ikke foreligger mere pålidelige 
oplysninger fra anden side. Endvidere er den metode, som Kommissionen har 
benyttet i denne og tidligere procedurer (jf. betragtning 7 i forordningen om 
midlertidig told) vedrørende behandlingen af en KN-kode, som omfatter flere 
varetyper, blevet anset for rimelig og er ikke blevet kritiseret af de berørte parter. 
Den pågældende producent har under alle omstændigheder ikke fremlagt beviser 
for, at EUROSTAT-tallene er misvisende for den pågældende vare, eller i hvilket 
omfang dette skulle være tilfældet. 
2. Andre undersøgelsesresultater vedrørende spørgsmålet om skade 
(13) Der er ikke fremført nye faktiske oplysninger eller argumenter vedrørende 
spørgsmålet om kumulering, årsagssammenhæng og de øvrige resultater af 
undersøgelsen af skadesspørgsmålet. De undersøgelsesresultater, der er 
omhandlet i betragtning 30 - 45 i forordningen om midlertidig told bekræftes 
derfor. 
H. Fællesskabets interesser 
(14) Der er ikke modtaget nogen indvendinger vedrørende spørgsmålet om 
Fællesskabets interesser i denne procedure, og ingen af de interesserede parter har 
fremsat bemærkninger til de foreløbige undersøgelsesresultater om dette 
spørgsmål. 
De undersøgelsesresultater, der er omhandlet i betragtning 46 - 50 i forordningen 
om midlertidig told, bekræftes derfor. 
I. Told 
(15) Der er ikke modtaget nogen bemærkninger vedrørende den metode, som 
Kommissionen benyttede til fastsættelse af de toldsatser, der skal anvendes, jf. 
betragtning 51 - 55 i forordningen om midlertidig told. 
Disse toldsatser bekræftes derfor, og da de endeligt fastlagte dumpingmargener er 
højere end de skadestærskler, der er fastsat for de samarbejdsvillige producenter i 
Malaysia, bør der indføres foranstaltninger i overensstemmelse med disse 
skadestærskler. Da de skadestærskler, der er fastsat for de samarbejdsvillige 
producenter i Mexico og Amerikas Forenede Stater er de minimis, bør der ikke 
indføres endelige antidumpingforanstaltninger på importen af samme vare, der 
fremstilles af disse producenter. 
J. Opkrævning af den midlertidige told 
(16) I betragtning af størrelsen af de fastlagte dumpingmargener og den skade, der er 
påført EF-erhvervsgrencn, samt sidstnævntes vanskelige finansielle situation, 
anses det for påkrævet, at de beløb, for hvilke der er stillet sikkerhed i form af 
midlertidig antidumpingtold, for alle selskaber opkræves endeligt med en sats 
svarende til den endelige told -
UDSTEDT FØLGENDE FORORDNING: 
Artikel 1 
1. Der indføres en endelig antidumpingtold på importen af 3,5" disketter, som 
anvendes til optagelse og oplagring af indkodede digitale edb-data, henhørende 
under KN-kode ex 8523 20 90 (TARIC-kode: 8523 20 90*10) og med oprindelse 
i Amerikas Forenede Stater, Malaysia og Mexico. 
2. Tolden fastsættes til nedenstående satser beregnet af nettoprisen, frit 
Fællesskabets grænse, ufortoldet: 
Land Toldsats (%) TARIC-tillægskode 
Malaysia 46,4 8858 
Mexico 44,0 8882 
Amerikas Forenede Stater 44,0 8857 
med undtagelse af import af den pågældende vare, som fremstilles og sælges til 
eksport til Fællesskabet af følgende selskaber, for hvilke tolden fastsættes til 
nedenstående satser: 
Land og producent Toldsats (%) TARIC-tillægskode 
a) Malaysia 
-Mega High Tech 12,8 8855 
-Diskcomp 26,4 8856 
10 
3. Tolden pålægges ikke import af den i stk. 1 definerede vare, som fremstilles og 
sælges til eksport til Fællesskabet af følgende selskaber: 
Land og producent TARIC-tillægskode 
b) Mexico 
- Verbatim 8854 
c) Amerikas Forenede Stater 
- 3M 8853 
- TDK 8853 
-Verbatim 8853 
4. Medmindre andet er fastsat, finder gældende bestemmelser for told anvendelse. 
Artikel 2 
De beløb, for hvilke der er stillet sikkerhed i form af midlertidig antidumpingtold i 
medfør af forordning (EF) nr. 2426/95, opkræves endeligt med en sats svarende op til den 
endelige told. 
Artikel 3 
Denne forordning træder i kraft dagen efter offentliggørelsen i De Europæiske 
Fællesskabers Tidende 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 
11 
ISSN 0254-1459 
KOM(96) 122 endelig udg. 
DOKUMENTER 
DA 02 11 
Katalognummer : CB-CO-96-132-DA-C 
ISBN 92-78-01839-2 
Kontoret for De Europæiske Fællesskabers Officielle Publikationer 
L-2985 Luxembourg 
Al